צבי שכטר

הרב צבי (הרשל) שכטר (Hershel Schachter; נולד בד' באב ה'תש"א, 28 ביולי 1941) הוא ראש ישיבה בישיבת רבנו יצחק אלחנן בניו יורק, ויועץ הלכתי למחלקת הכשרות ב-OU. נחשב אחד הפוסקים הבולטים של זרם האורתודוקסיה המודרנית ביהדות ארצות הברית.
ביוגרפיה
הרב שכטר היה תלמידו של הרב יוסף דוב הלוי סולובייצ'יק ובגיל 22 התמנה לעוזרו האישי. הוא הוסמך לרבנות בגיל 26 ובמקביל סיים תואר ראשון ושני בישיבה יוניברסיטי בספרות עברית. בשנת תשכ"ז (1967) הוא מונה להיות ראש ישיבה (מקביל לתפקיד ר"מ בישיבות אחרות), הצעיר ביותר עד אז בישיבת רבנו יצחק אלחנן, וב-1971, עם עלייתו לארץ של ראש הכולל הקודם הרב אהרן ליכטנשטיין, הפך לראש הכולל.

הרב שכטר נשוי לשושנה (בתו של הרב אהרון ישעיה שפירא), ולהם תשעה ילדים, ועשרות נכדים ונינים.

בשנת 2025 הוקם מכון תורני להוצאת כתבי הרב צבי שכטר במושב בית מאיר.

עמדות הלכתיות
הרב שכטר אוסר לתלמידי רפואה לעבוד בשבת אלא לצורך הצלת חיים. הוא סובר שמיתת מוח נחשבת כספק מיתה, ולכן יש להחמיר במקרה זה לעניין תרומת איברים. הוא סובר שמערכת המיסים המודרנית בכלל דינא דמלכותא דינא, ולכן יש חובה הלכתית לשלם מיסים.

הרב שכטר פוסק שיש לשים תכלת בציצית בשיטת התוספות (שני חוטים לבנים ושני חוטים של תכלת) ואף הכין קשירה בעצמו שרבים קושרים כמוהו.

 תלמידיו הבולטים 

 בנו, הרב שי שכטר - רב בקהילה בוודמיר .
 חתנו, הרב תנחום כהן - רב בקהילה בברגנפילד .
 הרב אריה ליבוביץ - רב קהילה בצפון וודמיר ורב בישיבה יוניברסיטי
 הרב צבי סובולובסקי - רב קהילה בברגנפילד וראש ישיבה בישיבה יוניברסיטי
 הרב אפרם גולדברג - רב קהילה בבוקה רטון 

 ד"ר אלן וייסמן, רופא המתגורר בארצות הברית המוציא לאור את תורת הרב שכטר באנגלית בסדרת הספרים "Rav Schachter On" (ט' כרכים- על פרשיות השבוע [ג' כרכים], על המועדים, על התפילה, על ההגדה של פסח, על פרקי אבות, ועל שו"ע חלק או"ח [ב' כרכים]).

כתביו
 ארץ הצבי, 1992
 נפש הרב - מתורתו של הרב יוסף דוב סולובייצ'יק, 1994
 בעקבי הצאן, 1997
 מפניני הרב - מתורתו של הרב יוסף דוב סולובייצ'יק, 2001
 גינת אגוז, 2007
 דברי הרב - מתורתו של הרב יוסף דוב סולובייצ'יק, 2010
 סיכומי שיעורים של רבו, בשם שיעורי הרב הגאון רבי יוסף דב הלוי סולוביצ'יק, נכתבו על מסכת גיטין, פרקים א-ד, (1999; מבוסס על שיעורים מהשנים 1954-1963); על מסכת קידושין (2001); על ציצית, תפילין וקריאת התורה (2002); על יום הכיפורים ומגילה (2002); ועל מסכת שבת (2004)
ממוזער|הרב צבי שכטר מדבר עם הרב יואל קטן
ספרים שנכתבו על תורתו (באנגלית):
 הרב שכטר על פרקי אבות
 הרב שכטר על ההגדה
 הרב שכטר על תפילה
 הרב שכטר על הפרשה (3 חלקים)
 הרב שכטר על המועדים
 הרב שכטר על אורח חיים (חלק א', הנהגות הבוקר, ציצית ותפילין)
 הרב שכטר על אורח חיים (חלק ב', ברכות השחר, קריאת שמע, ותפילה)
 דברי סופרים - שיעורים שנתנו מאת הרב על מבנה התורה שבעל פה

הרב שכטר כתב כ-200 מאמרים, בעברית ובאנגלית, שפורסמו בין היתר בכתבי העת "הפרדס", "הדרום", "בית יצחק" ו"אור המזרח".

קישורים חיצוניים

 שיעורי הרב שכטר, ומאמריו, באתר YUTorah (האתר, ורוב רובם של השיעורים, באנגלית)
 תשובות הלכתיות סביב מגפת הקורונה.


הערות שוליים

קטגוריה:אמריקאים ילידי פנסילבניה
קטגוריה:בוגרי ישיבה יוניברסיטי
קטגוריה:ראשי ישיבה בישיבה יוניברסיטי
קטגוריה:ראשי כולל אברכים
קטגוריה:רבנים אמריקאים
קטגוריה:תלמידי הרי"ד סולובייצ'יק (בוסטון)
קטגוריה:בוגרי ישיבת רבי יצחק אלחנן
קטגוריה:סגל ישיבה יוניברסיטי
קטגוריה:סקרנטון: אישים
קטגוריה:זוכי פרס כץ
קטגוריה:מחברי ספרות תורנית
קטגוריה:אמריקאים שנולדו ב-1941